Document ID: 31993R1990

NEUVOSTON ASETUS (ETY) N:o 1990/93,
annettu 19 päivänä heinäkuuta 1993,
lopullisen viininviljelyalueista luopumisen korvauksen myöntämisestä viinivuosiksi 1988/1989 1995/1996 annetun neuvoston asetuksen (ETY) N:o 1442/88 muuttamisesta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen, ja erityisesti sen 43 artiklan
ottaa huomioon komission ehdotuksen(1),
ottaa huomioon Euroopan parlamentin lausunnon(2),
sekä katsoo, että
asetuksen (ETY) N:o 1442/88(3) 17 a artiklassa säädetään, että EMOTR:n tukiosastosta maksetaan lopullisen viininviljelyalueista luopumisen korvaus jokaisesta 1 päivän tammikuuta 1990 ja 31 päivän joulukuuta 1992 välillä tapahtuneesta luopumisesta; viinimarkkinoiden uudelleen tasapainottamiseksi ja jatkuvien suurimittaisten interventioi-den välttämiseksi on välttämätöntä pitää tätä maksujärjestelyä yllä yli mainitun päivämäärän ja aina 31 päivään joulukuuta 1995,
lisäksi kolmen viimeisimmän viinivuoden perusteella olisi tehtävä joitakin järjestelmän asianmukaisen toiminnan edellyttämiä muutoksia,
asetuksen (ETY) N:o 1442/88 8 artiklassa määritelty tislauksen etuusjärjestelmä, jossa sitä pyytäneet tilat vapautetaan kokonaan tai osittain pakollisen tislauksen velvollisuudesta, niiden tuotantokyvyn todellisen vähenemisen mukaisesti, ei ole lisännyt viininviljelyaloista luopumisen suosiota, vaan on sitä vastoin monimutkaistanut hallintotoimia, eikä näin ollen vastaa markkinoiden tervehdyttämisen tavoitteita; sitä ei tulisi jatkaa,
olisi lakkautettava korotukset, joista on säädetty 2 artiklan 2 kohdassa ja 5 kohdan toisessa alakohdassa ja jotka maksetaan, jos kyseinen ala edustaa kysyjän koko viininviljelyn pinta-alaa; tällä toimenpiteellä ei ole ollut toivottuja vaikutuksia, ja se saattaa johtaa väärinkäytöksiin,
on annettava säännöksiä yhtäältä viininviljelypalstojen jakamisen (viininviljelyalojen jakaminen niillä tehtyjen raivausten vuoksi) rajoittamiseksi erityisesti alueilla, joiden viinitarhojen rakennetta on parannettu, ja toisaalta ympäristönsuojelun ja maaseudun säilyttämisen vaatimusten kanssa sopusointuisista maatalouden tuotantomenetelmistä 30 päivänä kesäkuuta 1992 annetun neuvoston asetuksen (ETY) N:o 2078/92 3 artiklassa säädettyjen monivuotisten alueohjelmien tai yhteisön maatalouden metsänhoidollisia(4) toimenpiteitä koskevasta tukijärjestelmästä 30 päivänä kesäkuuta 1992 annetun neuvoston asetuksen (ETY) N:o 2080/92 4 artiklassa tarkoitettujen ohjelmien käyttöön ottamisen helpottamiseksi(5); lisäksi olisi taattava vastaavuus neuvoston asetuksessa (ETY) N:o 2079/92(6) säädetyn yhteisön varhaiseläkkeelle jäämistä koskevan tukijärjestelmän kanssa; näissä tapauksissa palstojen vaihtamista suosivan lisäpalkkio voisi edistää näiden tavoitteiden saavuttamista,
olisi tehtävä tiettyjä teknisiä tarkennuksia, jotka koskevat yhtäältä raivauksen sisältämiä toimia, kun otetaan huomioon erityisesti kasvinsuojelulliset tarpeet, ja toisaalta palkkion määrittämiseen käytettävien tuotosten laskutapa,
viininviljelyalueista luopumisen järjestelmän soveltaminen saattaa johtaa merkittäviin rakennemuutoksiin tietyillä yhteisön tuotantoalueilla; olisi toteutettava perusteellinen arviointi tämän järjestelmän vaikutusten mittaamiseksi ja mahdollisten tarpeellisten mukautusten valmistelemiseksi, ja otettava huomioon myös yhteisön tarkastajien tekemät havainnot,
Portugalin osalta ei ole vielä tällä hetkellä säädetty palkkiota perusrunkojen emokasvien viljelyaloista luopumisesta; tällainen palkkio olisi otettava käyttöön Portugalissa tällä hetkellä sovellettavan järjestelmän saattamiseksi luopumis-palkkioiden yleisen järjestelmän mukaiseksi,
kuivattavien viinirypäleiden viljelyaloista luopumisen kiivas tahti Kreikassa aiheuttaa kyseisillä alueilla vaikeita sosiaalis-taloudellisia ongelmia ja saattaa aiheuttaa merkittävää epätasapainoa muiden tämän maan alueiden tai muiden yhteisön alueiden kanssa; tällaisten selkeästi epätasapainoisen soveltamisen välttämiseksi olisi säädettävä, ettei kyseistä järjestelmää sovelleta enää Kreikassa kuivattaville rypäleille tarkoitettuihin aloihin, ja
edellä esitetyt tekniset mukautukset on tarpeen tehdä yhteisön tasolla ja niiden on sisällettävä voimassa olevia asetuksia vastaavia muutoksia,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 1442/88 seuraavasti:
1) Korvataan 1 artiklan 1 kohta seuraavasti:
"1 Tilanomistajat,
a) joiden viininviljelyalat on tarkoitettu seuraavien tuotantoon:
- viini,
- syötäväksi tarkoitetut rypäleet,
- kuivattavat rypäleet
tai
b) joiden viininviljelyalat on tarkoitettu perusrunkojen emokasvien viljelyyn, jos perusrunkolajikkeet ovat viiniköynnöslajikkeiden luokituksessa,
voivat saada viinivuosien 1988/1989 1995/1996 aikana hakemuksesta ja tässä asetuksessa lopullisesta luopumisesta esitetyin ehdoin palkkion lopullisesta viininviljelystä luopumisesta."
2) 2 artiklassa:
a) poistetaan 2 kohta;
b) lisätään 3 kohtaan alakohta seuraavasti:
"Kun alueet, joita koskee lopullinen viininviljelystä luopuminen, edustavat viinitilan koko viininviljelypinta-alaa, sovellettavan palkkion määrän laskemiseen käytettävä tuotosten keskiarvo hehtaaria kohti ei voi olla suurempi kuin satoilmoituksissa ilmoitettujen tuotosten keskiarvo. Lukuun ottamatta määriteltäviä erityis-olosuhteita huomioon otettavat satoilmoitukset ovat palkkiohakemuksen esittämistä edeltävien viiden viinivuoden satoilmoitukset, lukuun ottamatta suurinta ja pienintä satoa koskevat ilmoitukset."
c) poistetaan 4 kohta;
d) 5 kohdassa:
- lisätään ensimmäiseen alakohtaan d alakohta seuraavasti:
"d) perusrunkojen emokasvien viljelyalojen osalta: 4 000 ecua."
- poistetaan viimeinen alakohta.
3) lisätään 4 artiklan 2 kohtaan alakohta seuraavasti:
"Tässä asetuksessa raivaus sisältää kaikkien viiniköynnösviljelyksiin kuuluvien runkojen hävittämisen, toisin sanoen viiniköynnösten ylös repimisen ja pääjuurakon hävittämisen sekä puuosien poistamisen palstalta."
4) poistetaan 8 artikla;
5) korvataan 9 artikla seuraavasti:
"9 artikla
Kun tuottaja voi saada asetuksessa (ETY) N:o 2078/92(*), asetuksessa (ETY) N:o 2079/92(**) tai asetuksessa (ETY) N:o 2080/92(***) säädettyjä korvauksia, nämä korvaukset ovat lisättävissä palkkioon lopullisesta viininviljelyalueista luopumisesta.
(*) EVYL N:o L 215, 30.7.1992, s.85
(**) EVYL N:o L 215, 30.7.1992, s.91
(***) EVYL N:o L 215, 30.7.1992, s.96"
6) lisätään 9 a artikla seuraavasti:
"9 a artikla
1 Jos lopullinen viininviljelyalueista luopuminen
- aiheuttaa palstan jakamisen, erityisesti jos kyseessä on rakenteen parantaminen
tai
- saattaa johtaa ympäristöongelmiin,
myönnetään hakijalle määritettävin edellytyksin enimmäismäärältään 1 500 ecun lisäpalkkio hehtaaria kohti, jos lopullinen luopuminen tapahtuu samanaikaisten palstanvaihtojen johdosta muilla palstoilla kuin hänen omillaan jäsenvaltion toimeenpanemien viinitilojen uudelleenjärjestelyohjelmien puitteissa.
Tässä tapauksessa raivattavan alan on oltava sellainen, että tuotantokyvyn vähennys on vähintään yhtä suuri kuin hakijan alkuperäisen palstan raivauksesta aiheutuva vähennys. Palkkion määrä lasketaan tosiasiallisesti raivatun palstan pohjalta, ja lisäpalkkion määrä lasketaan hakijan alkuperäisen palstan pohjalta.
2 Edellä olevan 1 kohdan mukaiset lopulliseen viiniviljelyaloista luopumiseen liittyvät tilojen yhdistämiset ja palstavaihdot voidaan sisällyttää asetuksessa (ETY) N:o 2078/92 tai asetuksessa (ETY) N:o 2080/92 säädettyihin monivuotisiin alueohjelmiin."
7) korvataan 11 artikla seuraavasti:
"11 artikla
Komissio esittää Euroopan parlamentille ja neuvostolle ennen viinivuoden 1993/1994 loppua kertomuksen lopullisen viininviljelyalueista luopumisen järjestelmää arvioivasta tutkimuksesta. Tässä kertomuksessa arvioidaan erityisesti viininviljelyn tuotantorakenteiden järjestelmän soveltamisen vaikutuksia ja siihen on liitetty tarvittaessa asianmukaiset ehdotukset.
Edellä mainittuun tutkimukseen liittyvät kustannukset katsotaan maatalousmarkkinoiden vakauttamiseen tarkoitetuksi interventioksi yhteisen maatalouspolitiikan rahoituksesta 21 päivänä huhtikuuta 1970 annetun neuvoston asetuksen (ETY) N:o 729/70(*) 3 artiklan mukaisesti.
(*) EVYL N:o L 94, 28.4.1970, s.13. Asetusta on viimeksi muutettu asetuksella (ETY) N:o 2048/88 (EVYL N:o L 185, 15.7.1988, s.1.)"8) 17 a artiklassa:
a) korvataan kolmas alakohta seuraavasti:
"Edellä olevassa 1 artiklassa tarkoitetun palkkion lopullisesta luopumisesta maksamista pidetään kaikkien 1 päivän tammikuuta 1990 ja 31 päivän joulukuuta 1995 välillä tapahtuneiden lopullisten luopumisten osalta asetuksen (ETY) N:o 729/70 1 artiklan 2 kohdan mukaisesti maatalousmarkkinoiden vakauttamiseen tarkoitettuna interven-tiona."
b) poistetaan viimeinen alakohta.
9) korvataan 20 artikla seuraavasti:
"20 artikla
Jollei erityisistä säännöksistä muuta johdu, annetaan asetuksen (ETY) N:o 822/87 83 artiklassa säädetyn menettelyn mukaisesti tämän asetuksen soveltamista koskevat yksityiskohtaiset säännöt ja erityisesti säännöt, jotka koskevat:
- 2 artiklan 3 kohdan toisessa alakohdassa tarkoitettujen erityisolojen määrittämistä,
- 6 artiklan toisessa alakohdassa tarkoitettua takuuta,
- 9 a artiklassa säädetyn lisäpalkkion myöntämisen edellytyksiä,
- tämän asetuksen soveltamista Portugalissa."
10) lisätään 22 artikla seuraavasti:
"22 artikla
Tämä asetus ei koske Kreikassa viininviljelyalueita, joilla viljellään kuivattavia rypäleitä seuraavista lajikkeista:
- Óïõëôáíßíá (Soultanina),
- ÊïñéíèéáêÞ (Korinthiaki)."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä syyskuuta 1993 lukuun ottamatta 1 artiklan 8 kohtaa, jota sovelletaan 1 päivästä tammikuuta 1993.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 19 päivänä heinäkuuta 1993.

Labels: 3
6